open-index/open-wikipedia-markdown huggingface dataset:
Хималајска кафеава мечка

**Хималајската кафеава мечка** (*Ursus arctos isabellinus*) е подвид на кафеавата мечка (*Ursus arctos*), со црвеникава боја на крзно поради што е позната и под името **Хималајска црвена мечка**.  Живеат во регионите на Хималаите и северен Пакистан, до Дачигам и Кашмир. Точниот број на единки е непознат, но се проценува дека во националниот парк Деосаи има околу 20-28 единки. Се претпоставува дека овој вид (слично како и Тибетската сина мечка) може да биде причина за легендата за Јети.

Кај овие мечки има полов диморфизам, односно мажјаците се поголеми од женките. Мажјаците достигнуваат должина од 1,5 до 2,2 метри, доека женките се со должина од 1,37 до 1,83 метри. Оваа мечка е најголемотo животно кое живее на просторот на националниот парк Деосаи. 
 
Мечките зимата ја поминуваат хибернирајќи од октомври до април или мај. Хималајските кафеави мечки се сештојади и се храната со растенија, корења, плодови, но и инсекти и мали цицачи. Понекогаш можат да нападнат и да изедат овца или коза.

## Наводи

## Надворешни врски
*  Мечки во Индија
*   Brown Bear Conservation Project of HWF 
 

Категорија:Зоологија
Категорија:Животни
Категорија:Цицачи
Категорија:Мечки
1000 п.н.е.

**1000 п.н.е.** — година според општоприфатениот календар. Тоа била 1000. година пред новата ера, последна од првиот милениум п.н.е., последна од 10 век п.н.е. и прва од 1000-тите п.н.е.

## Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 4508 и 4509 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 3750 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 2760 и 2761 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 247 пред основањето на Рим.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 1000 година се протега во 1636 и 1637, додека според второто гледиште, годината трае во текот на 1696 и 1697 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, па така годината е 457 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1671 и 1670 исламска година пред хиџра.

## Настани

* ...

## Личности

* ...

## Откритија

* ...

Категорија:10 век п.н.е.
Фонологија

**Фонологија** (од старигрчките „φωνή“, *фоно*, „глас“, „звук“ и „λόγος“, *логос*, „збор“, „говор“, „предмет на разговор“) — дел од науката за јазикот која ги проучува звучните облици во јазикот. Таа го проучува јазикот како елемент кој има функција во јазикот да прави разлика меѓу две јазични единици. Таа се дели на историска и описна. Историската (дијахроничната) фонологија ги следи и анализира промените во говорните звуци и звучните системи во определени временски периоди (на пр. процесот со кој зборови со различни самогласки во текот на времето почнале да се изговараат со исти). Описната (синхроничната) фонологија ги истражува звуковните облици во една фаза на развојот на јазикот за да откријат кои од нив можат да се појават и на кое место (на пример согласни групи, кои може да се појават само на крајот од зборот, но не и на почетокот).

## Наводи

*
Категорија:Грцизми
Неит

|right|thumb||195px|Неит со своите симболи
**Неит** (наречена и **Нит** и **Нет**) во Египет била многу старо божество. Ја викале „Мајка на боговите“, „Господарка на лакот, владетелка на стрелите“ Била божица на војувањето и ловот.

Категорија:Египетски божици
Категорија:Староегипетски погребни списи
Категорија:Божици-создателки
Џејмс Медисон

thumb|right|Џејмс Медисон

**Џејмс Медисон** ( - ) бил претседател на САД. Човек по својата природа низок и изветвен маж, а на изглед стар и збрчкан. Се преселува во Оранџ Кантри, Вирџинија и е пратен во Принстон (тогашното име на денешниот колеџ во Њу Џерси). Студира историја и право. Таткото е на американскиот устав (1776). Една негова дефиниција за една демократска држава: "Една власт мора да биде контролирана од другата власт, бидејќи човечките желби, омраза и лакомост поттикнуваат на мисли и акции спротивно на интересите на општеството. Луѓето мораат да имаат владина, а тие пак мораат да бидат под контрола бидејќи оние коишто владеат можат да грешат". Служел во меѓународниот конгрес и беше водач на собранието на Вирџинија.

Категорија:Американски политичари
Категорија:Членови на Американското филозофско друштво
Категорија:Апсолвенти на Принстонскиот универзитет
Категорија:Членови на Американската академија на уметностите и науките
Категорија:Претседатели на САД
Птах

[right|thumb|290px|Птах прима жртва од [Рамзес III.]]
**Птах** е египетски бог на уметноста. Најмногу е почитуван во Мемфис. Според мемфиската митологија, Птах е создавачот на светот, татко на Атум, богот на Сонцето. Во уметноста се прикажува како мумифициран човек со жезло.

Птах бил еден од најактивните од трите големи бога кои ги извршувале Тотовите заповеди, тој со неговата реч ја извршувал волјата на првобитната создавачка Моќ; бил самосоздаден, и облик на богот-Сонце Ра како оној „кој го започнува“ денот. Според еден мит, кој не добил на голема популарност во Египет, тој бил создател на светот, боговите, градовите (архитект), храната, водата итн. Од извесни алузии во Книгата на мртвите дознаваме дека тој „ја отворал устата“ на боговите и според тоа станал бог на Озиросовиот круг. Неговиот женски пандан била божицата Сехет. Третиот член на ова тројство е Нефер-Тему кој бил и поглаватар на тројството.

## Поврзано
* 5011 Птах
* Египетска митологија

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски богови
Категорија:Сончеви богови
Категорија:Староегипетски погребни списи
Категорија:Богови-создатели
Мин

|right|thumb|250px|Мин, претставен како Амон-Камутеф

**Мин** е древното египетско божество на плодноста чијшто култ настанал во преддинастиските времиња (четврт милениум пред нашата ера).

## Особености

Мин бил застапен во разни варијанти, но често е застапен во облик на маж, прикажан со фалус што го држи во својата лева рака. Тој е бог на размножувањето и ерекцијата; како *Хнум*, тој е творецот на сите нешта, зашто „твори богови и љуѓе“. Како бог на плодноста, тој е прикажан со лице од црна кожа која ја одразува плодната црна кал во реката Нил, како и Анубисовата глава на чакал.

Категорија:Египетски богови
Категорија:Староегипетски погребни списи
Амон

**Амон** (изворно **Амун**; египетски: *скриениот*) — древно египетско и либиско божество; бог на Теба — стариот и главен град на Египет од 11 до 21 династија. Се смета за создавач на душата „ба“. Грците го поистоветувале со својот врховен бог Зевс. Поврзан е и со богот на плодноста Мин, па така настанал Амон-Камутеф.

Богот Амен или Амон или Амун бил првобитно локален бог на Теба. Овој „скриен“ бог, што е и значењето на неговото име, во суштина бил бог на египетскиот југ, но кога тебанските кралеви ги поразиле своите непријатели од северот и станале господари на целата земја Амен станал бог од првенствена важност. Свештениците на овој бог него го нарекувале „крал на боговите“ и настојувале да го наведат целиот Египет да го прифати како таков, но и покрај нивната моќ, сфатиле дека ова не можат да го остварат ако не го поистоветат со најстарите богови на земјата. Објавувале дека тој претставува скриена и таинствена моќ која ја создала и одржува вселената и дека сонцето е симбол на оваа моќ; така го додале на неговото име, името на Ра и во овој облик тој постепено ги узурпирал атрибутите и моќта на Ну, Хмену, Птах, Хапи и други големи богови. Освен што бил претставен како итифалусен бог, тој бил претставен и во пет други форми и тоа: 
* како човек што седи на престол со жезол во раката;
* како човек со глава на жаба;
* човек со глава од уреус (симбол на божествената кралска моќ); 
* како мајмун; 
* како лав.

Негово свето животно било гуската. На чело на кралот Амен-Хетеп или Аменофис IV избила побуна против Аменовата надмоќ во средината на XVIII династија, но немала успех. Овој крал толку го мразел овој бог што го сменил името во „Ху-ен-Атен“, т.е. „слава на сончевиот диск“, и наредил Аменовото име да се избрише од храмовите и други големи споменици каде тоа било можно. Овој крал сакал да го замени Аменовиот култ со Атеновиот, еден облик на богот-сонце. „Атен“ дословно значи „сончев диск“. На сликите Атен е прикажан во облик на диск од кој излегуваат многубројни раце и шаки кои даруваат живот на неговите поклоници. По Аменофисовата смрт Атеновиот култ опаднал и Амен го повратил своето влијание на египетското мнение.

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски богови
Категорија:Староегипетски погребни списи
Категорија:Божества во Хебрејската Библија
Категорија:Богови-создатели
Знаме на Србија

**Знамето на Србија** е триколор со боите на панславинизмот и со државниот српски грб во средината. Знамето е поделено на три еднакви дела, црвеното поле е најгоре, потоа синото поле е во средина и најдолу е белото поле. Државниот грб е вметнат во средината на овие три полиња. Слични на ова знаме се користеле и низ српската историја различни во распределбата на боите и со вметнати различни детаљи. Официјалното знаме е официјално усвоено на 11 ноември 2010.

## Историски знамиња


Image:Flag of Serbia 1281.svg|23pxЗнаме на Србија во 1281
Image:Flag of Serbia (1835-1882).svg|23pxЗнаме на Србија од 1835-1882
Image:State Flag of Serbia (1882-1918).svg|23pxЗнаме на Србија од 1882-1918
Image:Flag of the Government of National Salvation (occupied Yugoslavia).svg|23pxЗнаме на Србија од 1941-1944
Image:Flag of the Socialist Republic of Serbia.svg|23pxЗнаме на Социјалистичка Република Србија од 1945-1992 
Image:Flag_of_Serbia_(1992-2004).svg|23pxЗнаме на Србија во склоп на СР Југославија од 1992-2004  
Image:Flag of Serbia (2004–2010).svg|23pxЗнаме на Србија од 2004-2010


## Знамиња на Српската војска

Слика:Serbian Land Forces brigade flag.jpg|23px20п Знаме на бригадата на копнената војска.
Слика:Serbian Air Force brigade flag.jpg|23px20п Знаме на воздухопловната и противвоздухопловната одбрана.
Слика:SerbianMPFlag.jpg|23px20п Знаме на воената полиција.
Слика:SerbianGFlag.jpg|23px20п Знаме на кралската гарда.


## Поврзано
* Грб на Србија

## Наводи

Категорија:Државни знамиња
Категорија:Национални симболи на Србија
Нун

thumb|Нун, богот на водите
Во египетската митологија, **Нун** или **Ну** е обоготворување на првобитната водена бездна.

Бидејќи претставува концепт, Нун нема пол, и се појавува и како женско и како машко, како што е случај со повеќето египетски божества. Како машко ова божество е претставено како жаба, или со глава на жаба, а во египетската уметност се појавува и како брадат човек со сино-зелена кожа. Во женска форма, ова божество е претставено како змија или жена со глава на змија.

Ну или Нун бил „отец на боговите“ и праотец на „големата заедница на боговите“; тој бил бог на првобитниот хаос или на првобитната водена маса од која се' произлегло.

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски божици
Категорија:Староегипетски погребни списи
Категорија:Персонификации
Никола Живков

**Никола Живков** () е просветен деец од Бугарија, бугарски учител во Велес во време на турското ропство. Живков е учесник во македонското ослободително движење. Учествувал во Кресненското востание и бил командант на првата коњаница. Во почетокот на 1880 година во Русе заедно со Васил Дијамандиев и Иван Георгов учествувал и во основањето на Македонска лига. Во истата 1880 година во Русе започнал со објавување на весник "Македонец" (1880 - 1895), кој бил првиот весник во Бугарија, којшто по ослободувањето започнал да се занимава конкретно со македонските работи.

Тој е и автор на Шуми Марица, државната химна на Бугарија од 1886 до 1944 г. Исто така е брат на политичарот Георги Живков (1844 - 1899) и на учителката Вела Благоева, жената на Димитар Благоев.

Категорија:Бугарски професори
Категорија:Родени во 1847 година
Категорија:Починати во 1901 година
Категорија:Учесници во Македонското востание
Атум

right|thumb|190px|Атум во форма на човек
**Атум** (неговите алтернативни имиња се **Тем**, **Тему**, **Тум**, **Атем**) е древно египетско божество поврзано со Сонцето, како и Ра. Атум е бог на сонцето што заоѓа. Тој е хермафродитски пра-бог од кого е создаден светот. Атум понекогаш е претставен со глава на овен, и како гуштер, змија, лав или бик. Самото име потекнува од зборот „тем“ што значи „завршен“, „готов“.

Тему или Атму или Атум, т.е. „оној кој го довршува“ денот, исто како што Птах бил оној кој го „започнува“ денот. Бил претставен како човек. Во приказната за создавањето тој објавува дека се развил во облик на богот Хепер и во химните се кажува дека тој е „творец на боговите“, „создавач на луѓето“ итн.

## Наводи

* Египетска религија - египетската идеја за задгробниот живот - Е.А. Волис Баџ

## Поврзано
* Египетска митологија

Категорија:Египетски богови
Категорија:Староегипетски погребни списи
Категорија:Сончеви богови
Категорија:Богови-создатели
Категорија:Персонификации
Знаме на Словенија

**Националното знаме на [[Словенија]]** е знаме со три еднакви полиња, црвено, бело и сино. Во левиот горен агол се наоѓа државниот грб на Словенија што го претставува врвот Триглав. Слично на ова знаме Словенија користеше за време на СФРЈ, без грбот но со ѕвезда. Знамето е прифатено на 27 јуни 1991 година.

## Историски знамиња


Image:Flag of Slovenia (1945-1991).svg|23pxЗнаме на Социјалистичка Република Словенија
Image:Naval Jack of Slovenia.svg|23pxЗнаме на морнарицата на Словенија


## Поврзано
* Грб на Словенија

Категорија:Национални симболи на Словенија
Словенија
Кек

[мини|Каукет (лево) и Кек (десно) седнати на троновите, храмо [Деир ел-Медина]]
**Кек** (или **Кук** или **Кеку**) е праисконско египетско божество. Тоа е и бог на темнината. 
Кек е андрогено божество. Како жена е познат под името Каукет (или Кекет), и претставен како змија, или жена со глава на змија. Како маж е претставен како жаба или човек со глава на жаба.

Категорија:Египетски богови
Категорија:Египетски божици
Категорија:Староегипетски погребни списи
Категорија:Богови-создатели
Категорија:Персонификации
Знаме на Швајцарија

**Знамето на [[Швајцарија]]** е црвено знаме со бел крст во средината. Тоа е едно од двете квадратести знамиња во светот. Знамето е слично со знамето на Црвениот Крст, меѓународна хуманитарна организација. Знамето е федерално и секој кантон во Швајцарија има свое знаме.

## Поврзано
* Грб на Швајцарија

Категорија:Швајцарија
Категорија:Национални симболи на Швајцарија
Знаме на Турција

**Знамето на [[Турција]]** е црвено знаме со бела полумесечина и бела ѕвезда во средината на знамето. Знамето во Турција се нарекува како *Ay Yıldız* ( месечина ѕвезда) или *Alsancak* (црвено знаме). Истото знаме се користело и за време на Отоманското Царство што било усвоено во 1844 година.

## Други знамиња


Image:Bandera de ls Turcs de Bulgària.svg| Знаме на Турците во Бугарија
Image:Flag of the Turkish Republic of Northern Cyprus.svg| Знаме на Турска Република Северен Кипар
Image:Flag of Iraq Turkmen Front.svg| Знаме што го користеле Турците во Ирак
Image:Flag of TRWT.svg| Знаме на турска република во Грција
Image:Faux drapeau germano-turc.svg|Знаме на Турците во Германија


## Поврзано
* Грб на Турција
* Турција

Категорија:Национални симболи на Турција
Т
Т
Знаме на Белгија

**Државното знаме на [[Белгија]]** е знаме со три еднакви вертикални полиња: црно, жолто и црвено. Вертикалната форма е заснована на знамето на Франција, а додека боите се преземени од знамето на војводството Брабант. Потеклото и идејата за димензиите на знамето не се познати.

## Историски знамиња

Image:Flag of Belgium (1830).svg|23pxОригинално белгиско знаме од 1830 година.


## Наводи

## Поврзано
* Грб на Белгија
* Белгија
* Химна на Белгија

Категорија:Национални симболи на Белгија
Знаме на Хрватска

**Знамето на Хрватска** е едно од државните симболи на Република Хрватска. Се состои од три хоризонтални ленти, еднакви по димензија, во црвена, бела и сина боја, а во средината стои државниот грб на Хрватска. Знамето е познато и како **Тробојница** (на ).

Категорија:Државни знамиња во Европа
Категорија:Национални симболи на Хрватска
Апоп

[right|thumb|290px|[Сет (бог)|Сет во облик на мачка го напаѓа Апоп.]]
**Апеп** (или **Апофис**) е голема кобра, змија од египетската митологија. Апеп секоја ноќ се обидува да го изеде Ра додека плови низ подземјето. Сет, кој е член на екипажот на бродот, ја напаѓа и ја убива, но Апеп секојпат повторно оживува. Апеп е дете на божицата Неит, „Мајката на боговите“.
Апеп ја претставува силата на хаосот.

Категорија:Египетски богови
Категорија:Змејови
Категорија:Староегипетски погребни списи
Категорија:Персонификации
Формозанска црна мечка

**Формозанската црна мечка** (*Ursus thibetanus formosanus*) е под-вид на Азиската црна мечка. Формозиската мечка е ендемски вид во Тајван и е најголемото животно и единствената мечка која живее на островот. Најчесто се среќаваат во планинските шумски предели во источниот дел на островот, на надморска височина од 1000 до 3500 метри. 
 
Формозиските црни мечки се сештојади и најчесто се хранат со листови, плодови, корења, инсекти и мали цицачи. Понекогаш се случува да јадат и мрша. Најчесто се движат сами, освен во сезоната за парење или кога мајката има малечки.

## Занимливости
 
Логото на „La New Bears“ , професионален бејзбол тим од Тајван, е Формозиска црна мечка.

Категорија:Зоологија
Категорија:Животни
Категорија:Цицачи
Категорија:Мечки
918 п.н.е.

**918 п.н.е.** — година според општоприфатениот календар. Тоа била 918. година пред новата ера, 918. од првиот милениум п.н.е., 18. од 10 век п.н.е. и деветта од 910-тите п.н.е.

## Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 4590 и 4591 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 3832 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 2842 и 2843 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 165 пред основањето на Рим.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 918 година се протега во 1718 и 1719, додека според второто гледиште, годината трае во текот на 1778 и 1779 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, па така годината е 375 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1586 и 1585 исламска година пред хиџра.

## Настани

* ...

## Личности

* ...

## Откритија

* ...

be-x-old:918 да н. э.

Категорија:10 век п.н.е.
Шу

right|thumb|175px|Шу
**Шу** — египетски бог на воздухот. Син на Ра, или Амон-Ра.

Ра го создал преку кивање, а потоа ја исплукал и неговата сестра Тефнут, божицата на влагата. Шу и Тефнут се родители на Геб и Нут. Шу ги разделил со тоа што застанал меѓу нив. Тој е персонификација на воздухот, и го сметале за многу моќен. Го нарекувале северен ветер кој го најавува Сонцето.

Шу бил првороден син на Тему. Според една легенда, Тему непосредно ги создал Шу и Тефнут по пат на онанија, додека според друга, божицата Хатор (божица претставена во вид на крава) му била мајка; во третата легенда, пак, татко му бил Тему, а мајка Иусасет. Како моќ на природата тој бил претставник на светлината, а исто така, бил и бог на воздухот, ветрот и атмосферата. На киповите е претставен како се подигнува од земјата со сончев диск на своите рамена. Тој го дигал небото и го држел секој ден, па за да си ја олесни работата поставил столбови на најважните точки во Хермопол Магна.

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски богови
Категорија:Староегипетски погребни списи
Категорија:Персонификации
Тефнут

right|thomb|235px|Тефнут како жена со глава на лав
**Тефнут** е египетска божица на влагата, водата и дождот. Ќерка е на Ра, или Амон-Ра. Нејзин маж и брат е Шу, а нејзини деца се Геб и Нут.

Тефнут била сестра близначка на Шу. Како деца се изгубиле во водите на Нун, првиот океан. Нивниот татко, богот на Сонцето, го испратил своето око во форма на божество за да ги најде и да ги врати. Окото ги пронашло и му ги вратило, а тој од солзите што ги пролеал по нив ги создал луѓето. Постои и мит кој вели дека Тефнут сакала да избега од Египет, и дека по пат убивала луѓе. Тот, богот на Месечинатa, ја убедил да се врати.

Тефнут како моќ на природата била претставник на влагата, росата или неколку вида сончева топлина, но исто така, во некои спесифични ситуации претставувала и бог на мртвите. Нејзиниот брат бил десно око на Тему, а таа била лево, т.е. Шу претставувала еден вид на Сонце, а Тефнут Месечината. Боговите Тему, Шу и Тефнут чиниле тројство, а во приказните за Тему се зборува за тоа како „од еден бог, настанале тројца“. На сликите Тефнут е претставена со глава на лав, а на главата имала сончев диск.

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски божици
Категорија:Староегипетски погребни списи
Категорија:Божества на дождот
Категорија:Персонификации
Пенаншки Остров

:*Ова е статија за островот *'Пенанг**. За истоимената [[Малезија|малезиска]] [[држави на Малезија|држава]] видете [[Пенанг|тука]].''

**Пенаншкиот Остров** или само **Пенанг*' е [[малезија|малезиски]] [[остров]] кој се наоѓа во [[држави на Малезија|државата]] [[Пенанг]]. Порано бил познат под името *Остров на Принцот од Велс'', бидејќи најпрво бил основан од британците. Главен град е Џорџ Таун.

Островот е четврт по големина во Малезија со површина од 295&nbsp;км2. Исто така тој е и најнаселенит остров со вкупно население од 678.000. Островот е поврзан со копното на полуостровт Малаја преку Пенаншкиот мост.

Островот е поделен административно на Северозападен Пенанг и Североисточен Пенанг.

Источниот дел на островот е високоурбанизиран со индустриски, комерцијални и резиденцијални реони. Западниот дел претежно е зелена област.

## Белешки

[thumb|left|Поглед на [Танџунг Бунгах на островскиот северен брег]]

Категорија:Острови на Малезија
Категорија:Пенанг
Геб

[right|thumb|240px|[Нут во човечки облик, и Геб со глава на змија]]

**Геб,** наречен и **Себ** или **Кеб** — египетски бог на Земјата, син на Тефнут и Шу. Споруг е на Нут, татко на Озирис, Изида, Сет и Нефтида. Според некои верзии, тој е татко на Ра, и Тот, па затоа го нарекувале и „татко на боговите“.

Пред создавањето на светот, Геб и Нут биле цврсто гушнати. Тоа не му се допаднало на Ра, па му наредил на Шу да ги раздели. Така се создадени просторот и светлото. Понекогаш е прикажуван како гуска или со гуска на главата, а во други верзии - како бикот на Нут.

Бил нарекуван „Ерпа“, т.е. „наследен поглаватар“ на боговите и „татко на боговите“, односно на Озирис, Сет, Изида, Нефтида. Првобитно бил бог на земјата, но подоцна станал бог на мртвите, бидејќи ја претставувал земјата во која покојнилот се полагал. Бил претставен како човек. Една легенда го поистоветува со гуската, птица која подоцна му била посветена, што е алузија на идејата дека тој го создал првобитното јајце од кои настанало светот.

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски богови
Категорија:Староегипетски погребни списи
Категорија:Персонификации
Двете дами

[right|thumb|230px|Двете моќнички на главата на [Тутанкамон.]]
**Двете дами** е назив за двете египетски божици, Вадјет и Некбет, а биле близначки-заштитнички.

Вадјет и Некбет се божици „Моќнички“, а нивна задача била да го чуваат и да го штитат фараонот. И двете биле ќерки на Ра. Вадјет веројатно е создадена од змијата на Изида која требала да го гризне Ра додека спиел, а Некбет е заштитничка на Горен Египет, во форма на птица-лешинар. Фараонот го штитела со своите раширени крилја. Вдајет е кобра, и била заштитничка на Долен Египет. Прикажани се на златната маска на Тутанкамон.

Категорија:Египетски божици
Категорија:Староегипетски погребни списи
Серкет

right|thumb|170px|Селкис.
**Серкет** (**Селкет**, **Селкит**, **Селкис**) е египетска божица на скорпиите и на лечењето. Исто така е заштитничка на умрените, заедно со Нефтида. Свештениците на Серкет учеле лечење на рани. Во уметноста често е прикажана како скорпија со човечка глава, или како жена која на глава има круна со скорпија.

Категорија:Египетски божици
Категорија:Староегипетски погребни списи
Тромава шриланканска мечка

**Тромавата мечка од Шри Ланка** (*Melursus ursinus inornatus*) е подвид на тромавата мечка. Живее во низинските шуми на островот Шри Ланка.
 
Оваа мечка е сештојад. Се храни со лешници, бадеми, бобинки и корења, но и со месо и мрша. Главен извор на храна и се инсектите кои ги наоѓа во гнили трупци или дрва благодарение на издолжената муцка. Многу ретко убива други животни и е голем љубител на медот.

Националниот парк Јала е најпознатото место во Шри Ланка каде што може да се набљудуваат овие животни.

## Заштитен статус
Овој подвид на тромава мечка е сериозно загрозен. Популацијата брои помалку од 1000 единки (во дивината бројката веројатно е околу 500) во неколку изолирани популации чиј број константно се намалува. Уништувањето на шумите е најголема закана за тромавите мечки, бидејќи за разлика од останатите големи животни на Шри Ланка, овие животни се целосно зависни од шумите каде се снабдуваат со храна.

Категорија:Зоологија
Категорија:Животни
Категорија:Цицачи
Категорија:Мечки
Бес (бог)

[right|thumb|225px|Богот Бес од храмот во [Дендера]]
**Бес** е бог на веселбата, музиката и танцот. Тоа е мало насмеано човече кое воопшто не наликува на другите божества од египетската митологија, туку повеќе наликува на некои африкански божества. Многу бил популарен, и често е прикажан како се смее. Го почитувале низ целиот Египет.

Категорија:Египетски богови
Категорија:Староегипетски погребни списи
Хапи

[right|thumb|300px|Хапи, богот на [Нил, со сина кожа]]
**Хапи** е египетски бог на Нил и на жетвата.  Го почитувале низ целиот Египет. Прикажан е со сина кожа, а го обожавале дури и повеќе од самиот Ра, посебно заради мислењето дека во темница можат да живеат, но без Нил - не. Неговото име често се меша со синот на Хор кој исто така се вика Хапи. Некои од титулите на Хапи биле „Господар на рибите и птиците од мочуриштата“ и „Господар на реката што носи вегетација“. Хапи вообичаено бил прикажуван како андрогена фигура со голем стомак и големи дојки, со ткаенина околу слабините и со церемонијална лажна брада.

## Наводи

Категорија:Египетски богови
Категорија:Староегипетски погребни списи
Секмет

right|thumb|199px|Секмет
**Секмет** (*Силна*, наречена и **Сакмет**, **Сакет**, **Сакмет** и **Сакмида**) е божица - лавица, божица на војната, на огнот и чумата. Таа е прикажувана како лавица, најжестокиот познат ловец за Египќаните. Се вели дека нејзиниот здив ја формирал пустината. Таа била заштитничка на фараоните и ги предводувала во војните. Нејзин сопруг е богот на уметноста Птах.

Секмет е исто така сончево божество, понекогаш се нарекува ќерка на богот на сонцето Ра и често се поврзува со божиците Хатор и Баст. Таа го носи Сончевиот диск и урејот што ја поврзува со Ваџет и ројалност. Со овие асоциации таа може да се толкува како божествен арбитер на божицата Маат во Судскиот Хол на Озирис, асоцирајќи ја со Ваџет (подоцна Окото на Ра), и исто така поврзувајќи ја со Тефнут.

Категорија:Египетски божици
Категорија:Сончеви божици
Категорија:Староегипетски погребни списи
Хекет

[мини|Богот [Хнум, придружуван од Хекет, го обликува Иху во комплексот на храмот Дендера]]
**Хекет**, била египетска божица-жаба, жена со глава на жаба или жена која на глава има жаба. Можела да се претвора во жаба. Нејзин сопруг е Хнум, богот-овен, кој ги создал луѓето.

Нејзиниот култ потекнува од Средното кралство, а можеби и од преддинастискиот период. Митовите ја претставуваат и како жена на Шу, богот на воздухот.

Некои веруваат дека Изида и Хекет е иста божица.

Категорија:Египетски божици
Категорија:Староегипетски погребни списи
Хнум

199px|right|thumb|Хнум
**Хнум** (**Кнум**, **Кнему**, **Хмену**) бил еден од најраните божества кај Египќаните, бог на изворите на реката Нил, со глава на овен. Хнум значи „градител“, а заштитник е и на грнчарството.

Се смета дека Хнум на своето грнчарско тркало ги создал луѓето. Им ја дал душата или „ка“. Посебно внимателно ги создава фараоните. Хнум земал глина од годишните поплави на реката Нил, ги обликувал децата и им ги ставал во стомак на мајките. Здравјето на децата зависело од неговото расположени.

Бил еден од старите космички богови богови кој му помагал на Птах во извршувањето на Тотовите наредби, кој со зборови ја изразувал волјата на првобитната, создавачка Моќ; опишан е како „творец на оние што се; творец на оние што ќе бидат; извор на создаденото; отец на татковците и мајка на мајките“.

Хнум е маж на божицата-жаба Хекет и татко на Анукет, која е отелотворување на Нил.

## Наводи
* Египетска религија - египетската идеја за задгробниот живот - Е.А. Волис Баџ

Категорија:Египетски богови
Категорија:Староегипетски погребни списи
Категорија:Богови-создатели
Амут

230px|right|thumb|Доброто чудовиште Аммут
**Аммут** (**Амит**, **Амет**, **Амам**, **Амемет**, **Ахемаит**) во египетската митологија било чудовиште, чија задача била да јаде коски, и срцата на лошите луѓе.

Страшниот суд решавал за судбината на мртвите после смртта. Главен судија бил Озирис, богот на плодноста, а тука бил и записничарот Тот, и мерачот на тежина Анубис. Сепак клучна била божицата на вистината, редот и правдата, Маат. Аммут стоела крај вагата на Анубис, и ако душата била лоша, ја фрлале кон Аммут, од која се плашеле и никогаш не била почитувана во Египет.

Категорија:Египетски богови
Категорија:Староегипетски погребни списи
Нагојски замок

thumb|250px|Замокот со стражарска кула

thumb|250px|Нагојскиот замок и околните згради на дворецот Хонмару - фотографија од 1880 г. Благодарение на фотографиите, денес се планира реконструкција на овој комплекс.
**Нагојски замок** (, *Нагоја-џо*) — замок во градот Нагоја, во префектурата Ајчи, Јапонија.

## Историја
Првичниот замок е изграден од властелинот Имагава Уџичика околу 1525 година. Во 1532, Ода Нобухиде го зазел замокот од рацете на Имагава Уџитојо, но подоцна го напуштил.

Во 1610 година, Токугава Иејасу им наредил на разни дајмија да помогнат со изградбата на нов замок на истото место. Овој нов замок требал да биде новиот административен центар на постоечката провинција Овари и голем дел од градежниот материјал бил искористен од помалиот замок Кијосу, меѓу другото и неговиот донжон (*теншу*), кој се наоѓал во постоечкиот провинциски главен град Кијосу. Изградбата на Нагојскиот замок била завршена во 1612 година.

За време на периодот Едо, замокот бил центар на еден од најзначајните призамочни градови во Јапонија, познат како Нагоја-џуку.

Сѐ до периодот Мејџи, замокот бил дом на кланот Овари Токугава од семејството Токугава. Замокот бил опожарен за време на Втората светска војна, но донжонот бил одново изграден.

За време на Втората светска војна, замокот служел како окружен штаб и воен заробенички логор. Во текот на бомбардирањето на Јапонија, на 14 мај 1945,  американската авијација го опожарила замокот, и тој изгорел. Со замокот изгореле и речиси сите негови артефакти; меѓутоа многу од сликите во замокот опстоиле, и се зачувани до ден денес. Реконтрукцијата на донжонот завршила во 1959. Денес донжонот е современа бетонска градба со клима уреди и лифтови. Покрај ова, се планира реконструкција и на дворецот Хонмару, кој исто така изгорел во бомбардирањето. Многу од сликите во дворецот исто така биле спасени, па така со реизградбата на дворецот на нивно место се планира да стојат реплики. До тогаш, сите предмети, покуќнина, врати и други објекти се реконструираат и реставрираат во Токугавскиот музеј на уметноста во Нагоја.

## Особености
мини|десно|170п|Киншачи ()
Нагојскиот замок припаѓа во групата на рамнински замоци. Изграден е на пет нивоа и содржи седум ката. Во внатрешноста на замокот се наоѓа историскиот музеј на градот Нагоја. За надворешниот изглед на замокот се карактеристични црти од архитектурата во периодот Аѕути Момојама

### Украси
Врз покривот на замокот стојат два златни делфина со глава на тигар, наречени „киншачи“ (金鯱); овој мотив се користи како амајлија против пожар. Тие, исто така се сметаат за симбол на власта на феудалниот властодржец.

## Наводи

## Литература
* 
* 

## Надворешни врски

* Официјално мрежно место 
* Реконструктивната работа со 3Д слики 
* Историја на Нагојскиот замок  
* Нагојски замок  

Замок
Категорија:Замоци во Јапонија
Категорија:Ајчи (префектура)
Флоридска пештерска мечка

**Флориската пештерска мечка** (*Tremarctos floridanus*) е изумрен вид на северноамериканска мечка која живеела за време на плеистоценот. ***Tremarctos floridanus*** била распространета во пределот на Голфскиот брeг, преку Флорида и северно од Тенеси, и низ јужниот дел на САД до Калифорнија.
 
Најблискиот жив роднина на оваа мечка е Очилната мечка од Јужна Америка. И двата вида се класифицирани во истото семејство Tremarctinae. Овој вид исчезнал на крајот од последното ледено доба, како последица на климатските промени и ловот од страна на Палеоиндијанците.

## Надворешни врски
* Tremarctos floridanus 

Категорија:Изумрени видови
Категорија:Мечки
Меретсегер

right|thumb|198px|Меретсегеер
**Меретсегер** е заштитничка на Долината на кралевите, божица-кобра. Меретсегер на почетокот била персонификација на пустината. Се споменува дека нејзин дом е планината Меретсегер, каде се закопувале фараоните. Постои и една кралица со ова име. Меретсегер значи „таа што ја сака тишината“.

Категорија:Египетски божици
Категорија:Староегипетски погребни списи
2009

**2009** (**[[Римски бројки|]]**) — година според општоприфатениот календар. Тоа била 2009 година од новата ера, 9. од третиот милениум, 9. од XXI век и последна од 2000-тите.

## Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 7517 и 7518 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 6759 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 5769 и 5770 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 2762.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 2009 година се протега во 4645 и 4646, додека според второто гледиште, годината трае во текот на 4705 и 4706 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, и годината ја брои како 2552. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1430 и 1431 исламска година.

## Настани
### јануари

### февруари

### март
* 22 март - Во Македонија се одржа првиот круг на претседателските и локалните избори.
### април

### мај

### јуни

### јули

### август

### септември

### октомври

### ноември

### декември

## Починале

## Надворешни врски

Категорија:21 век
Теренгану

мини|Поглед кон Кристалната џамија во Куала Теренгану
**Теренгану** (џави: **ترڠڬانو**, порано спелувано како **Тренгану** или **Трингану**) е султанат и уставна држава на Малезиската Федерација. Државата е исто така позната и како Почесната Арапска *Резиденција на Вербата* ("Darul Iman"). Крајбрежниот град Куала Теренгану низ која тече истоимената Теренганска Река е најголемиот град и воедно седиште на султанатот.

## Географија
Теренгану е сместен на североисточниот дел на полуостровот Малаја, и на северозапад се граничи со Келантан, на југозапад со Паханг, и на исток со Јужнокинеското Море. Неколкуте острови од кои Перхентијански Острови, Капас и Реданг, се дел од државата.  Вкупната површина на Теренгану изнесува 12.955&nbsp;км2.

## Демографија
Теренгану има вкупно население од 1.080.286 (2006 попис), од кои Малајците се 94,7% од населението, додека Кинезите, 2,6%,Индијците 0,2% и другите со 2,4%. Во 2000, само 48,7% од населението живеело во урбатите центри; додека мнозинството било „рурално“. Додела пописот во 2005 покажува дека 51% од вкупното население живее во урбаните средини, додека 49% во руралните. Теренгану е поделен на административни дистрикти т.н. *Daerah* на малајски), од кои:

## Јазик
Народот на Теренгану генерално зборува на Теренгански малајски јазик, кој се разликува од стандардниот малајски и  келантанески малајски , со исклучот на жителите од дистриктот Бесут и Перхентијанските Острови кои зборуваат келантанески.

## Административна поделба

## Наводи

## Надворешни врски
* Terengganu State Government Information Portal
* Official Terengganu Tourism site 
* Terengganu tourism page 
* Official Terengganu Tourism site 
* http://www.google.com/search?hl=en&q=Interesting+Place+In+Terengganu&btnG=Google+Search&aq=f&oq=

Категорија:Теренгану
Категорија:Држави и територии на Малезија
Сешат

right|thumb|195px|Сесхат во кожа од леопард
**Сешат** (**Сесат**, **Сешета**, **Сесхата** или **Сафкет**) е древна египетска божица на знаењето, мудроста и пишувањето. Нејзиното име значи „таа што пишува“ т.е. писарка и нејзе и се припишува измислувањето на пишувањето. Била записничарка на боговите. Исто така е заштитничка на астрономијата, астрологијата, градењето, математиката и науката. 

Господарка на Библиотеката е друг назив на Сешат и нејзините свештеници се грижеле за најважните списи. Принцот од четвртата династија, Веп-ем-нефрет, на една стела е забележан како Надзорник на Кралските Писари, Свештеник на Сешат. Нејзиното главно светилиште било во Хелиополис. Таа е опишана како божица на историјата.Пишувањето било многу значајно во тоа време кога ретко кој знаел да чита и да пишува, затоа Египќаните ја прикажувале со папирус, кој е нејзин симбол. Облечена е во кожа од леопард, а точките ги претставуваат ѕвездите. Кога богот на Месечината Тот станал заштитник на мудроста, Сесхат полека го изгубила своето значење.

Категорија:Египетски божици
Категорија:Староегипетски погребни списи
Собек

s-b-k:I4.
right|thumb|190px|Собек
**Собек** (**Себек**, **Сохет**, **Собки** и **Сокнопаис**) е бог на крокодилите во египетската митологија, подводен демон од Нил, но исто така и бог на плодноста.

Врховен владетел е на сите слатки води, односно езера, реки и мочуришта. Египќаните верувале дека колку повеќе крокодили има во реките, толку повеќе среќа и обилна жетва. Амајлијата што ја носи Собек е слична на онаа на Ра, па поради тоа го нарекувале и Собек-Ра. Собек е син на божицата Неит. Неговото име вообичаено се изговарало без вокали - „сбк“.

Категорија:Египетски богови
Категорија:Староегипетски погребни списи
Трипура

**Трипура** е сојузна држава во североисточна Индија и претставува трета најмала држава во земјата, опфаќа 10.491 км2 (4.051 км) и граничи со Бангладеш на север,  јужно и западно, и со индиските држави Асам и Мизорам на исток. Во 2011 година државата имала 3.671.032 жители, што претставува 0,3% од населението на земјата

## Историја
Трипура била кралство пред обединувањето со Индија. Кралевите на Трипура владееле 3 илјади години пред обединувањето со Индија. Главен град на кралството бил Удајпур, кој тогаш се викал Рангамати. Главниот град се преместил во стара Агартала во 18-от век, а во сегашна Агартала во 19-от век. Трипура е била под доминација на Могула, а подоцна на Британците. Во меѓувреме се појавило антимонархистичко движење, кое успеало да ја обедини Трипура со Индија. Мнозинството на населението го сочинуваат хинду Бенгалци, а поголемиот дел од нив се избеглици од Источен Пакистан (Бангладеш) после независноста од 1947 гдина. Трипура во 1947 станала дел од Индија.
## Наводи

Категорија:Сојузни држави и територии на Индија

Категорија:Држави и територии настанати во 1972 година
Утараканд

**Утараканд** (порано: **Утаранчал**) е сојузна држава во северна Индија со површина од 53.566 км2 и 8.479.562 жители.

Категорија:Сојузни држави и територии на Индија

Категорија:Држави и територии настанати во 2000 година
Куала Теренгану

**Куала Теренгану** (**KT**; џави: كوالا ترڠڬانو) е најголемиот и воедно главниот град на Теренгану, Малезиската федерална единка. Градот брои 295.306 жители. Се наоѓа на околу 500&nbsp;км североисточно од Куала Лумпур. Името на градот значи "устието на реката Теренгану", однесувајќи се на Теренганската Река. Луѓето зборуваат на Теренгански малајски јазик.

## Наводи

## Надворешни врски
* Kuala Terengganu Municipal Council

лево|230п|thumb|Пловечката џамија во Куала Теренгану

Категорија:Теренгану
Категорија:Градови во Малезија
Западен Бенгал

**Западен Бенгал** е сојузна држава во источна Индија со површина од 88.752 км2 и 102,552,787 жители.
## Наводи

Категорија:Сојузни држави и територии на Индија

Категорија:Држави и територии настанати во 1947 година
Категорија:Бенгалски Залив
Таварет

right|thumb|198px|Таварет
**Таварет** (**Тоерис**, **Тварет**, **Туат**, **Таурт**, со значење *„Голема“*) е египетска божица на бременоста и раѓањето, како и заштитничка на бремените жени. Претставена е како бремен, нилски коњ и со нозе на лав. Египќанките често носеле амајлија на Таварет за да ги заштити при пораѓањето и да ги избрка злите духови.

Првобитно Таварет била лош демон, жена на Апоп, демонот на подземниот свет. Таварет ја поврзувале со север, односно со северното небо, и била „мистерија на небото“. Во гробот на Сет I, Таварет е прикажана со моќ за лечење. Била поврзувана и со Собек, богот на крокодилите. Но со време е претворена во нилски коњ, и заедно со Хапи - како божица на Нил.

Категорија:Египетски божици
Категорија:Староегипетски погребни списи
Четири Хорови синови

[thumb|right|290px|Главите на четирите синови на [Хор (бог)|Хот.]]
**Четирите Хорови синови** биле богови - синови на богот Хор и заштитници на мумиите, а им помагале моќни божици. Тоа се Имсет, Дуамутеф, Хапи и Кебехсенуеф. Божиците кои им помагале биле: Изида, Нефтида, Неит и Серкет. Мајката на овие синови е Изида, или Хатор. Ликовите на овие богови се наоѓаат на садовите во кои се ставале внатрешните органи.

Имсет има човечка глава, бог е на југ и заштитник на црниот дроб. 

Дуамутеф има глава на шакал, со што потсетува на Анубис, кој му е стрико. Бог е на истокот, заштитник на стомакот. 

Хапи има глава на мајмун, бабун. Бог е на северот, и заштитник на белите дробови. Хапи често го мешаат со богот на Нил и водите - Хапи. 

Кебехсенуф има глава на јастреб. Бог е на западот и чувар на цревните органи. Ги штити луѓето од цревните болести.

Категорија:Египетски богови
Категорија:Староегипетски погребни списи
Хух

right|thumb|230 px|Хух држи хиероглифи.
**Хух** (**Хех**, **Хах**, **Хаух**) е древно египетско божество.
Осум богови го создале првиот живот. Според митологијата, тоа биле божествата на водата - Нун и Наунет, божествата на бескрајот и вечноста - Хух и Хаухет, божествата на темнината - Кек и Каукет, и божествата на животот и Сонцето - Амон и Амаунет. Од нивната здружена енергија создадени се небото и Земјата.

Овој бог е познат како „вечниот“ или „бог од милион години“.

Категорија:Египетски богови
Категорија:Староегипетски погребни списи
Мут

right|thumb|195px|Мут
**Мут** или **Моут**, со значење *мајка*, е древна египетска божица на плодноста и мајчинството. Почитувана е како совршена мајка. Ја викале и „Мајка на светот“, „Окото на Ра“, „Кралица божица“, „Рајска дама“, како и „Таа која раѓа, но не е родена“.

На почетокот, водена божица била Наунет, жената на Нун, која ја викале и Нунет, но и Мут. Но подоцна Мут се појавува како божица која не е родена, па со тоа се разликува од Наунет.

Категорија:Египетски божици
Категорија:Староегипетски погребни списи
Категорија:Божици-создателки
Рафаеле Еспозито

thumb|Плакета во Неапол во знак на сеќавање на стогодишнината од изумот на пица Маргарита
**Рафаеле Еспозито** (итал. *Raffaele Esposito*) бил италијански гостилничар од XIX век, сопственик на меаната „Пицерија ди Пјетро е Баста Кози“. Некои велат дека тој е татко на современата пица, со тоа што приготвил една пица за кралицата Маргарита од Савоја во 1889 г. за да ѝ приреди добредојде во Неапол. Бидејќи сметал дека традиционалниот мастраф со лук е недостоен за кралска уста, Еспозито решил да стави домати, моцарела и босилек, чии бои ги симболизираат боите на италијанското знаме. Оваа пица ја нарекол „пица Маргарита“, истата која и нам ни е позната до ден денес.

## Надворешни врски
* Музеј на историјата на пицата  

Еспозито, Рафаеле